इनके जरिए रेप की धमकी दी जा रही, पेरेंट्स की शिकायत पर सरकार ने चुप्पी साधी
Iran Hijab Protest; इस बीच, एक रिपोर्ट में दावा किया गया है कि वहां की स्कूल गर्ल्स को जबरदस्ती पोर्न वीडियो दिखाकर धमकाया जा रहा है
ईरान के कॉलेज और यूनिवर्सिटीज में गर्ल्स स्टूडेंट्स को धीमा जहर देने का मामला अभी ठंडा नहीं पड़ा है। इस बीच, एक रिपोर्ट में दावा किया गया है कि वहां की स्कूल गर्ल्स को जबरदस्ती पोर्न वीडियोज दिखाकर धमकाया जा रहा है। इन स्टूडेंट्स से कहा गया है कि अगर उन्होंने सरकार विरोधी प्रदर्शनों में हिस्सा लिया तो उनके साथ रेप किया जाएगा।
कुछ पेरेंट्स ने इसकी शिकायत भी की है। इसके बावजूद ईरान सरकार इस मामले पर कुछ बोलने तैयार नहीं है। ईरान के हिजाब विरोधी आंदोलन में हजारों स्कूलों की छात्राएं शिरकत कर रही हैं। इनको अलग-अलग तरह से टॉर्चर किया जा रहा है।
सिक्योरिटी फोर्सेज की घिनौनी हरकत
ईरान की सेना भी शामिल
सरकार ने माना- छात्राओं को जहर दिया गया
डिप्टी हेल्थ मिनिस्टर यूनुस पनाही ने 27 फरवरी को कहा था- घोम, बोरुजर्ड जैसे शहर में नवंबर 2022 के बाद से रेस्पिरेटरी पॉइजनिंग के सैकड़ों मामले सामने आए हैं। उनका कहना था कि स्कूलों के पानी में कैमिकल मिलाया जा रहा है। इससे छात्राओं को सांस लेने में तकलीफ हो रही है। इनमें उल्टी, जबरदस्त बॉडी पेन और दिमागी दिक्कत भी शामिल है। अब तक 1700 स्टूडेंट्स को जहर दिए जाने की पुष्टि हुई है।
प्रदर्शन कर रहे पेरेंट्स की मांग है कि सरकार इस मामले में कार्रवाई करे। दिसंबर 2022 में छात्राओं के बीमार होने के मामले में जांच के आदेश दिए गए थे। लेकिन 3 महीने बाद भी इस मामले में किसी को पकड़ा नहीं गया। न ही कोई कार्रवाई हुई। इससे नाराज पेरेंट्स विरोध प्रदर्शन करने लगे हैं। वहीं, पुलिस फोर्स इन्हें ही गिरफ्तार कर रही है।
ईरान की न्यूज एजेंसी IRNA के मुताबिक, डिप्टी हेल्थ मिनिस्टर यूनुस पनाही ने कहा था- स्कूलों में छात्राओं को जहर दिए जाने के मामलों से पता चलता है कि कुछ लोग लड़कियों की शिक्षा रोकना चाहते हैं और गर्ल्स स्कूल बंद करना चाहते हैं।
सुप्रीम लीडर बोले- जहर देने वालों को सजा-ए-मौत दी जाए
ईरान के सुप्रीम लीडर अयातुल्ला अली खामेनेई ने छात्राओं पर हो रहे केमिकल अटैक पर पहली बार रिएक्शन दिया। खामेनेई ने सोमवार को एक ट्री प्लांटिंग सेरेमनी में कहा- इस जुर्म के लिए माफी की गुंजाइश नहीं है।
ईरान के ज्युडिशियरी चीफ घोलाम हुसैन मोहसेनी ने भी गुनहगारों को सजा का वादा किया। कहा- इस तरह का गुनाह करने वालों को मौत की सजा दी जाएगी। कोर्ट इस मामले में जल्द सुनवाई शुरू करेंगे।
सरकार के खिलाफ कैसे शुरू हुए विरोध प्रदर्शन 
16 सितंबर 2022 को पुलिस कस्टडी में 22 साल की महसा की मौत हो गई थी। उसने हिजाब नहीं पहना था, जिसके बाद उसे गिरफ्तार किया गया था। ईरान में लड़कियों पर पाबंंदियां हैं और हिजाब पहनने को लेकर सख्त कानून हैं।
पुलिस ने बाद में कहा था- पुलिस ने महसा के साथ कोई मारपीट नहीं की। 13 सितंबर को कई लड़कियों को गिरफ्तार किया गया था। उनमें से एक अमिनी थी। उसे जैसे ही पुलिस स्टेशन ले जाया गया वो बेहोश हो गई। बाद में उसकी मौत हो गई। बहरहाल, इस घटना को 6 महीने गुजर चुके हैं, लेकिन ईरान में अब भी सरकार और हिजाब के विरोध में प्रदर्शन जारी हैं। खास बात यह है कि इसमें हजारों पुरुष भी हिस्सा ले रहे हैं।
नाबालिगों को मौत की सजा देने में टॉप पर है ईरान
नाबालिगों को मौत की सजा न देने के युनाईटेड नेशन कंवेंशन को साइन करने के बावजूद ईरान उन टॉप देशों में शामिल है जहां ऐसा होता है। एमनेस्टी इंटरनेशनल के मुताबिक ईरान में 9 साल की उम्र पार करने के बाद लड़कियों को मौत की सजा दी सकती है। लड़कों के लिए ये उम्र 15 है। साल 2005 से 2015 के बीच लगभग 73 बच्चों को मौत की सजा दी जा चुकी है।
फांसी के तख्त पर पहुंचने से पहले ईरान का हर युवा जिसे मौत की सजा सुनाई गई है वो औसतन सात साल जेल में गुजारता है। कई मामलों में तो यह 10 साल भी है। इंटरनेशल कानूनों के तहत 18 साल से कम उम्र के शख्स को फांसी की सजा देने पर रोक है।